Som alle af vores udspurgte eksperter mente, så ville Astralis ende højere end North, og Astralis står nu i finalen. Det var dog også størstedelen, som så Astralis vinde Majoren, og selvom der var lidt slinger i valsen under gruppespillet, har det været imminent CS, som Astralis har spillet i kvart- og semifinalen.

Ikke nok med at holdene spiller om prestigen, så er der også en pengepræmie på 3.500.000 kroner til vinderen.

Klokken 16:00 i dag står finalen, hvor de skal møde de garvede polakker fra Virtus.pro.Virtus.pro er et unikt hold på mange måder, hvor spillerne har spillet sammen i mere end tre år under Virtus.pro, men de har spillet sammen siden slutningen af 2013. Filip " NEO" Kubski og Wiktor "TaZ" Wojtas er legender i spillet, hvor NEO også blev regnet for en af de bedste spillere i 1.6, og de er også blandt de ældste med henholdsvis 29 og 30 år på bagen.



Det er et elsket hold, som både har en unik spillestil, men det bliver ikke bare den, som Astralis skal kæmpe i mod. Virtus.pro er elsket af alle, og Astralis kommer også til at spille i mod publikum. Det skete selv til Copenhagen Games 2015, hvor Astralis (Daværende Team SoloMid) mødte Virtus.pro, hvor Steffen Thomsen stifteren af Copenhagen Flames undrede sig over, hvorfor halvdelen af publikum holdte med Virtus.pro fremfor danskerne.

Tilbage i 2015, hvor Astralis hed Team SoloMid, havde de en række turneringer, hvor de kæmpede indædt mod hinanden. Der kan nævnes ESL ESEA Pro League Invitational i Dubai, hvor Virtus.pro knebent vandt 3:2 over danskerne. Som så fik revanche ved Counter Pit League og PGL Championship Series.

Astralis er stærkere siden da, og spillerne har også fået mere erfaring, hvor man skal huske, at en superstjerne som Nicolai " dev1ce" Reedtz ikke er mere end 21 år.

Det er første gang, at Astralis står i en finale ved en Major, hvor deres rejse tidligere er endt i kvart- og semifinalerne. Virtus.pro har en gang tidligere været i finalen, som var ved ESL One: Katowice 2014, hvor de vandt på hjemmebanen mod NiP.

Favoritten er Astralis

Selv når vi tager vores danskerbriller af, så står Astralis stadig som favoritten i finalen. Det er både fordi, at de har nogle stærkere spillere på hele linjen. I stjerneafdelingen står dev1ce og Janusz " Snax" Pogorzelski meget lige, men på resten af pladserne står Astralis stærkest. Lukas "gla1ve" Rossander har vist, at han er en af de bedste taktiske hjerner i CS:GO, men han kan samtidig skyde folk på samme niveau, som sine medspillere. Desuden ved han hvornår han bør tage en kamp eller ej, hvilket ikke giver modstanderne mulighed for at fjerne ham fra runden. Det samme gør sig gældende for Andreas "Xyp9x" Højsleth, som er en af verdens bedste clutchere, da han spiller enormt intelligent.

Astralis har derudover en fordel i mapvetoet, hvor de altid vetoer Cobblestone, og Virtus.pro gør det samme med Dust2.

Derfra kan de begge spille Overpass og Train på det absolut højeste niveau, og både Mirage og Cache er solide for begge hold, hvor Astralis må regnes som favoritter efter deres sejr mod Fnatic og tætte kamp mod SK.

Nuke er et map, som de begge har taget tilbage i mappoolen, og Astralis viste i går, at de godt kan spille mappet. Virtus.pro har dog spillet mappet 10 gange siden EPICENTER, hvor de kun har tabt en gang. Det var til Astralis, og der er gode chancer for at vi kommer til at se mappet.



Vi tror, at vi kommer til at se Overpass og Train, hvor enten Mirage eller Nuke bliver det afgørende map. Det bliver et brag af en finale, som du kan se her: